આ વખતે પણ રાજ્ય સરકાર સ્થિતિને કાબૂમાં લેવામાં ઉણી ઉતરી રહી છે એવી છાપ વ્યાપક છે અને રાષ્ટ્રીય સ્તરે ગુજરાતની ઘટનાના પડઘા પડી રહ્યા છે ત્યારે વડાપ્રધાન મોદીએ રાજ્ય સરકારને કડક હાથે કામ લેવા સુચના આપવી પડી છે. વડાપ્રધાને આવી સુચના આપવી પડે એ બાબત પોતે જ દર્શાવે છે કે રાજ્ય સરકારની કામગીરીથી વડાપ્રધાન સંતુષ્ટ નથી. વડાપ્રધાનની સુચનામાં રાજધર્મ શબ્દનો ઉપયોગ ભલે ન થયો હોય, પરંતુ રાષ્ટ્રીય સ્તરે ભાજપની અને પોતાની છબી બગડતી અટકાવવા તેઓ ઈચ્છે છે કે રાજ્ય સરકાર પક્ષપાત દાખવ્યા વગર તોફાનીઓ સામે પગલાં લે અને પરપ્રાંતિયોને સુરક્ષાની ખાતરી કરાવે.